Komisijos reglamentas (EB) Nr. 124/1999
1999 m. sausio 20 d.
iš dalies pakeičiantis Reglamentus (EEB) Nr. 1589/87, (EEB) Nr. 429/90, (EEB) Nr. 1158/91, (EEB) Nr. 3378/91, (EEB) Nr. 3398/91 ir (EB) Nr. 2571/97 dėl pasiūlymų pateikimo termino
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 6 straipsnio 6 dalį, 7 straipsnio 5 dalį, 7a straipsnio 1 dalies pirmą pastraipą, 7a straipsnio 3 dalį ir 12 straipsnio 3 dalį,
kadangi 1987 m. birželio 5 d. Komisijos reglamentas (EEB) Nr. 1589/87 dėl sviesto pardavimo intervencinėms agentūroms konkurso tvarka [3] su paskutiniais pakeitimais, padarytais Reglamentu (EB) Nr. 455/95 [4], 1990 m. vasario 20 d. Komisijos reglamentas (EEB) Nr. 429/90 dėl pagalbos už Bendrijoje tiesiogiai vartoti skirtą koncentruotą sviestą suteikimo konkurso tvarka [5], su paskutiniais pakeitimais, padarytais Reglamentu (EB) Nr. 417/98 [6], 1991 m. gegužės 3 d. Reglamentas (EEB) Nr. 1158/91 dėl konkurso tvarka intervencinių agentūrų superkamo nugriebto pieno miltelių [7] su paskutiniais pakeitimais, padarytais Reglamentu (EB) Nr. 569/96 [8], 1991 m. lapkričio 20 d. Reglamentas (EEB) Nr. 3378/91, nustatantis išsamias eksportui skirto sviesto iš intervencinių atsargų pardavimo taisykles ir iš dalies pakeičiantis Reglamentą (EEB) Nr. 569/98 [9], su paskutiniais pakeitimais, padarytais Reglamentu (EB) Nr. 1802/95 [10], 1991 m. lapkričio 20 d. Reglamentas (EEB) Nr. 3398/91 dėl nugriebto pieno miltelių, skirtų kombinuotiems pašarams gaminti, pardavimo konkurso tvarka ir iš dalies pakeičiantis Reglamentą (EEB) Nr. 569/88 [11] su paskutiniais pakeitimais, padarytais Reglamentu (EB) Nr. 2080/96 [12], ir 1997 m. gruodžio 15 d. Reglamentas (EB) Nr. 2571/97 dėl sviesto pardavimo sumažintomis kainomis ir pagalbos suteikimo už grietinėlę, sviestą ir koncentruotą sviestą, vartojamą konditerijos gaminiams, ledams ir kitiems maisto produktams gaminti [13] su paskutiniais pakeitimais, padarytais Reglamentu (EB) Nr.1982/98 [14], nustato konkurso procedūrų nuostatas, kuriose taip pat nurodomi terminai; kadangi dėl ekonominės veiklos sulėtėjimo rugpjūčio mėnesį dėl praktinių priežasčių 1998 m. rugpjūčio mėnesiui reikėjo pakeisti Reglamentu (EB) Nr. 2571/97 nustatytus pasiūlymus pateikimo terminus; kadangi įgyta patirtis parodė, jog norima šį pakeitimą padaryti nuolatiniu ir rugpjūčio mėnesį skelbti kvietimą dalyvauti konkurse tik vieną kartą pagal kiekvieną iš prieš tai minėtų reglamentų; kadangi, jei pasiūlymų pateikimo terminas sutampa su nedarbo diena, rinkos sumetimais ši diena turėtų būti pakeista prieš nedarbo dieną einančia darbo diena;
kadangi šiame reglamente nustatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo reglamentu Reglamento (EEB) Nr. 1589/87 2 straipsnio, Reglamento (EEB) Nr. 429/90 3 straipsnio 2 dalies, Reglamento (EEB) Nr. 1158/91 2 straipsnio, Reglamento (EEB) Nr. 3378/91 3 straipsnio 2 dalies, Reglamento (EEB) Nr. 3398/91 4 straipsnio 3 dalies ir Reglamento (EB) Nr. 2571/97 14 straipsnio 2 dalies tekstas keičiamas taip:
"Pasiūlymų pateikimo atskiram konkursui terminas yra antro ir ketvirto mėnesio antradienio, išskyrus antrąjį rugpjūčio antradienį ir ketvirtąjį gruodžio antradienį, 12 valanda dienos (Briuselio laiku). Jei antradienis yra įstatymu nustatyta nedarbo diena, šis terminas yra prieš tai buvusios darbo dienos 12 valanda dienos (Briuselio laiku)."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 20 d.